4. pielikums

**Prasības tiltu, ceļu pārvadu, tuneļu un caurteku uzturēšanai**

|  |  |  |  |  |  |
| --- | --- | --- | --- | --- | --- |
| Nr. p. k. | Prasības | Uzturēšanas klase | | | |
| A | B | C | D |
| Pieļaujamie rādītāji | | | |
| 1 | 2 | 3 | 4 | 5 | 6 |
| 1. | Tiltu un ceļu pārvadu brauktuvēm, ūdens novades caurulēm, teknēm, drošības joslām un ietvēm jābūt tīrām. Tilta klājs jāmazgā | katru pavasari | katru pavasari | netiek normēts | netiek normēts |
| 2. | Nenostiprinātas betona vai cita materiāla daļas, kas apdraud satiksmes drošību, nekavējoties jānovāc no tilta vai ielas pārvada | jā | jā | jā | jā |
| 3. | Tiltu un ceļu pārvadu mastikas deformāciju šuvēm jābūt aizpildītām līdz malām, un tajās nav pieļaujamas plaisas. Atklātie trūkumi jānovērš ārpus ziemas sezonas | 2 nedēļu laikā | 1 mēneša laikā | 1 mēneša laikā | 1 mēneša laikā |
| 4. | Tiltu un ceļu pārvadu tērauda deformācijas šuvēm jābūt tīrām | jā | jā | jā | jā |
| 5. | Tiltu un ceļu pārvadu tērauda deformācijas šuvēm jābūt noregulētām. Atklātie trūkumi jānovērš | 1 diennakts laikā | 1 diennakts laikā | 1 diennakts laikā | 1 diennakts laikā |
| 6. | Tiltu, ceļu pārvadu brauktuvēs, drošības joslās un ietvēs nav pieļaujamas bedres, kas dziļākas par 40 mm. Bedres pēc to atklāšanas jāaizpilda | 3 diennakšu laikā | 7 diennakšu laikā | 7 diennakšu laikā | 7 diennakšu laikā |
| 7. | Tiltu, ceļu pārvadu brauktuvēs, drošības joslās un ietvēs nav pieļaujamas plaisas, kuru atvērums ir lielāks par 5 mm. Plaisas vasaras sezonā jāaizlej vai jāaizpilda | jā | jā | jā | jā |
| 8. | Tiltu un ceļu pārvadu margām jābūt nostiprinātām. Atklātie trūkumi jānovērš | 3 diennakšu laikā | 7 diennakšu laikā | 2 nedēļu laikā | 2 nedēļu laikā |
| 9. | Tiltu un ceļu pārvadu margām jābūt krāsotām vai pārklātām ar aizsargājošu segumu. Atklātie trūkumi vasaras sezonā jānovērš | jā | jā | jā | jā |
| 10. | Tiltu un ceļu pārvadu konstrukcijās nav pieļaujami lokāli betona izdrupumi, kuros atsedzas stiegrojums. Atklātie trūkumi vasaras sezonā jānovērš | jā | jā | jā | jā |
| 11. | Tiltu un ceļu pārvadu zemtilta zonā nav pieļaujams apaugums, kas pārsniedz 50 cm, sanesumi vai gadījuma priekšmeti. Atklātie trūkumi jānovērš | 1 nedēļas laikā | 2 nedēļu laikā | 1 mēneša laikā | nav prasību |
| 12. | Tiltu, ceļu pārvadu konusos nav pieļaujami izskalojumi, kas dziļāki par 50 cm, vai bojāti nostiprinājumi. Atklātie trūkumi jānovērš | 1 mēneša laikā | 1,5 mēnešu laikā | 2 mēnešu laikā | 2 mēnešu laikā |
| 13. | No caurtekas šķērsgriezuma laukuma nedrīkst būt aizsegti vairāk par | 20 % | 35 % | 50 % | 50 % |
| 14. | Ja sanesumu daudzums ir lielāks par šā pielikuma 13. punktā minēto daudzumu, caurteka vasaras sezonā jāiztīra | jā | jā | jā | jā |
| 15. | Virs caurtekām un tuneļiem nav pieļaujami tukšumi. Atklātie tukšumi nekavējoties jānorobežo vai jānovērš | jā | jā | jā | jā |
| 16. | Caurteku posmos, uzgaļos, gultņu un nogāžu nostiprinājumos nav pieļaujami trūkumi, kas traucē ūdens noteci vai var izraisīt uzbēruma nestabilitāti. Atklātie trūkumi jānovērš | jā | jā | jā | jā |
| 17. | Caurteku ieteces un izteces grāvjiem jābūt tīriem ielas zemes nodalījuma joslas platumā. Aizsērējušie un aizaugušie grāvji vasaras sezonā jāattīra | jā | jā | jā | jā |
| 18. | Tuneļiem jābūt tīriem, tajos nav pieļaujams stāvošs ūdens. Segumā nav pieļaujamas bedres. Caur tuneļa saduršuvēm nedrīkst sūkties ūdens vai birt grunts. Atklātie trūkumi jānovērš | jā | jā | jā | jā |
| 19. | Tuneļos nav pieļaujamas nenostiprinātas betona vai cita materiāla daļas. Atklātie trūkumi jānorobežo vai jānovērš | jā | jā | jā | jā |

Piezīmes.

1. Tiltu, ceļu pārvadu un tuneļu brauktuves ziemā uztur saskaņā ar Ministru kabineta noteikumu par valsts un pašvaldību autoceļu ikdienas uzturēšanas prasībām un to izpildes kontroli 3.pielikumu.

2. Uz tiltu, ceļu pārvadu un tuneļu brauktuvēm attiecas Ministru kabineta noteikumu par valsts un pašvaldību autoceļu ikdienas uzturēšanas prasībām un to izpildes kontroli 6.pielikuma 3., 4., 5., 6. un 7.punktā minētās prasības.

3. Šā pielikuma 6., 7., 10. un 11.punktā minētās prasības neattiecas uz avārijas stāvoklī esošiem tiltiem un ceļu pārvadiem.

4. Attiecībā uz caurtekām, kurām iztecē ārpus ceļa joslas nav nodrošināta ūdens novade, pieļaujamas atkāpes no šā pielikuma 14.punktā minētajām prasībām.

5. Šā pielikuma 19.punktā minētās prasības neattiecas uz avārijas stāvoklī esošiem tuneļiem.

6. Šajā pielikumā noteikto termiņu trūkumu novēršanai vai ceļa zīmju uzstādīšanai skaita no trūkumu atklāšanas brīža.